Jyväskyläläisen suomirap-kulttuurin tienraivaaja, KPC-kollektiivin taustamuskelina ja kasvona vaikuttava Kriso tunnetaan kentällään erityisesti omatoimisesta ja kokonaisvaltaisesta lähestymisestään tekemiseensä ja puheräppityylin suvereenina ykkösnimenä.
Jyväskyläläisen suomirap-kulttuurin tienraivaaja, KPC-kollektiivin taustamuskelina ja kasvona vaikuttava Kriso tunnetaan kentällään erityisesti omatoimisesta ja kokonaisvaltaisesta lähestymisestään tekemiseensä ja puheräppityylin suvereenina ykkösnimenä. Artistin kyky sanoittaa oivaltavasti itse tuotettujen äänimaisemien päälle, sekä kuvittaa ne videoiden muotoon, vakuuttaa kuulijansa kerta toisensa jälkeen. Kriso on tuottanut myös laajalti musiikkia suomirapin keskuudessa. Krison tuotantoa kuultiin esimerkiksi arvostetun Teosto-palkinnon saaneella Eevil Stöön ”Marsipan Wave” -albumilla. Krison materiaalista tekee poikkeavan artistin rento elämänfilosofia: humoristisella, mutta laadukkaalla otteella musiikkia työstävä artisti kuvailee itseään seuraavasti: “Oon työskennellyt muun muassa radiossa, levykaupassa, julkisella sektorilla, musiikkialalla sekä vuosia Postin lajittelukeskuksessa. Rakastan uunissa valmistuvaa ruokaa, Nerf-pyssyjä sekä kevättä.” Kriso edustaa paitsi musiikillista lahjakkuutta myös kokonaisvaltaista omistautumista rapmusiikille ja siihen liittyvän historian yksityiskohtien spekuloimista. Aren ja Krison JKL Funk Days-tapahtuman ympärille on kasvanut radio-ohjelma, kulttimaineen saavuttanut oheistuotesarja sekä ajanhampaan purentaa kestävää räppimusaa. Kriso keikkailee tällä hetkellä pääsääntöisesti duona Aren kanssa. Suomirappiin korvaamattomasti vaikuttaneelta kaksikolta voidaan odottaa viihdyttävä ja ainutlaatuinen keikkakokemus takuuvarmalla suorittamisella.